CELEX: 
Language: sk
Date: 2014-07-16 00:00:00
Title: DELEGOVANÉ NARIADENIE KOMISIE (EÚ) č. …/… o podmienkach klasifikácie, bez skúšania, dosiek na báze dreva podľa normy EN 13986, ako aj vnútorných a vonkajších obkladov stien a stropov z rastlého dreva podľa normy EN 14915, pokiaľ ide o ich schopnosť požiarnej ochrany, ak sa používajú na obklady stien a stropov.

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               V nariadení Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS
                  1
               , sa predpokladá, že výrobcovia stavebných výrobkov by nemali podliehať zbytočnej administratívnej záťaži alebo nákladom. Ako sa uvádza v článku 28 nariadenia (EÚ) č. 305/2011, Komisia by mala predovšetkým zvoliť najmenej náročný systém posudzovania a overovania nemennosti parametrov, ktorý by napriek tomu dokázal primerane uspokojovať potreby v oblasti zdravia, bezpečnosti a životného prostredia.
            
            
               V nariadení (EÚ) č. 305/2011 sa navyše uznávajú dve hlavné alternatívy na stanovenie tried parametrov vzhľadom na podstatné vlastnosti stavebných výrobkov. Podľa článku 27 ods. 1 to možno uskutočniť prostredníctvom delegovaných aktov Komisie, zatiaľ čo článok 27 ods. 2 umožňuje využiť na tento účel harmonizované normy. 
            
            
               Keď sa parametre určitých stavebných výrobkov už dostatočne preukázali prostredníctvom stabilných výsledkov skúšok alebo iných existujúcich údajov, výrobcovia týchto výrobkov by za určitých podmienok, ktoré sa majú bližšie určiť, mali mať možnosť deklarovať určitú triedu parametrov bez skúšania alebo ďalšieho skúšania týchto výrobkov. Takýto zjednodušený postup by slúžil rovnakému cieľu, a to zabrániť zbytočnej administratívnej záťaži a nákladom. To sa stanovuje v článku 27 ods. 5 a článku 36 ods. 1 písm. a) nariadenia (EÚ) č. 305/2011.
            
            
               Rozhodnutím Komisie 2000/367/ES
                  2
                sa zriadil európsky systém klasifikácie vzhľadom na schopnosť požiarnej ochrany ako požiarnej odolnosti stavebných výrobkov na základe európskych skúšobných metód a explicitných úrovní parametrov. 
            
            
               V prípade dosiek na báze dreva, na ktoré sa vzťahuje norma EN 13986, ako aj vnútorných a vonkajších obkladov stien a stropov z rastlého dreva, na ktoré sa vzťahuje norma EN 14915, používaných na obklady stien a stropov, sa preukázalo, že majú stabilné a predvídateľné parametre, pokiaľ ide o schopnosť požiarnej ochrany ako požiarnej odolnosti, ak spĺňajú určité podmienky. Tento záver vychádza z mnohých správ týkajúcich sa skúšok a klasifikácie, ktoré zhromaždili a vypracovali zástupcovia priemyslu a experti, s ktorými sa uskutočnili konzultácie. Z tohto dôvodu možno bez toho, aby bolo potrebné ďalšie skúšanie, predpokladať, že schopnosť požiarnej ochrany týchto výrobkov dosahuje určité triedy parametrov, ako sú definované vo vyššie uvedenom európskom systéme klasifikácie, ak sa používajú na obklady stien a stropov. 
            
            
               Preto sa v návrhu nariadenia, ktorý predložilo odvetvie stavebníctva, stanovujú podmienky využívania týchto zjednodušených postupov na určovanie parametrov týkajúcich sa schopnosti požiarnej ochrany dosiek na báze dreva, ktoré patria do rozsahu pôsobnosti normy EN 13986, a vnútorných a vonkajších obkladov stien a stropov z rastlého dreva, ktoré patria do pôsobnosti normy EN 14915.
            
            
               Návrhom nariadenia sa teda zníži záťaž a náklady výrobcov dosiek na báze dreva, ako aj vnútorných a vonkajších obkladov stien a stropov z rastlého dreva, pretože už viac nebude potrebné robiť skúšky výrobkov, na ktoré sa vzťahuje návrh nariadenia, pokiaľ ide o ich schopnosť požiarnej ochrany. V dôsledku toho sa vo všeobecnosti zvýši efektívnosť a konkurencieschopnosť odvetvia stavebníctva ako celku.
            
            
               2.KONZULTÁCIE PRED PRIJATÍM AKTU
            
            
               Návrh aktu bol pôvodne vypracovaný ako vykonávacie rozhodnutie Komisie na základe smernice Rady 89/106/EHS (smernica o stavebných výrobkoch). V súlade s postupmi stanovenými v článku 20 smernice 89/106/EHS bol návrh predložený na posúdenie Stálemu výboru pre stavebníctvo. Návrh jednomyseľne podporili všetky prítomné členské štáty (304 hlasov). Návrh rozhodnutia podporilo aj EZVO a odvetvie stavebných výrobkov. Návrh bol riadne postúpený Európskemu parlamentu, ktorý v tejto súvislosti k nemu nemal žiadne pripomienky.
            
            
               Pred prijatím návrhu rozhodnutia sa nariadenie (EÚ) č. 305/2011 začalo uplatňovať v plnom rozsahu a zrušila sa ním smernica 89/106/EHS. Z tohto dôvodu bol návrh právneho aktu zrevidovaný, aby zodpovedal procesným požiadavkám nariadenia (EÚ) č. 305/2011, a na základe jeho ustanovení bol podrobený konzultácii ako delegovaný akt. Všetky jeho technické aspekty uvedené v prílohe však ostávajú nezmenené. 
            
            
               Návrh nariadenia bol predovšetkým predložený na písomnú konzultáciu expertom. Všetky členské štáty mali pred touto konzultáciou možnosť navrhnúť expertov, ktorí sa na nej zúčastnia. Okrem expertov sa konzultácie uskutočnili aj s ďalšími externými zainteresovanými stranami. Dokumenty súvisiace s písomnou konzultáciou boli v súlade so spoločnou dohodou o delegovaných aktoch zasielané súčasne Európskemu parlamentu aj Rade.
            
            
               Pripomienky predložené počas všetkých uvedených predchádzajúcich konzultácií sa zohľadnili pri príprave konečného návrhu tohto aktu na konzultáciu medzi útvarmi. 
            
            
               3.PRÁVNE PRVKY DELEGOVANÉHO AKTU
            
            
               V súlade s článkom 27 nariadenia (EÚ) č. 305/2011 sa triedy parametrov môžu stanoviť vzhľadom na podstatné vlastnosti stavebných výrobkov.
            
            
               V súlade s článkom 27 ods. 5 môže Komisia okrem toho stanoviť podmienky, za ktorých sa stavebný výrobok považuje za výrobok, ktorý dosiahol určitú triedu parametrov bez skúšania alebo bez ďalšieho skúšania, aby sa predišlo zbytočnému skúšaniu stavebných výrobkov, v prípade ktorých sa už parametre dostatočne preukázali stabilnými výsledkami skúšok alebo inými existujúcimi údajmi.
            
            
               Potom sú tieto podmienky splnené, ak chce výrobca nahradiť skúšku typu svojho výrobku uvedenými úrovňami alebo triedami parametrov, ako sa stanovuje v článku 36 ods. 1 písm. a) nariadenia (EÚ) č. 305/2011.
            
            
               Európsky systém klasifikácie zriadený rozhodnutím Komisie 2000/367/ES s ohľadom na schopnosť požiarnej ochrany ako požiarnej odolnosti stavebných výrobkov, je platný pre dosky na báze dreva, na ktoré sa vzťahuje harmonizovaná norma EN 13986, ako aj pre vnútorné a vonkajšie obklady stien a stropov z rastlého dreva, na ktoré sa vzťahuje harmonizovaná norma EN 14915.
            
         
         
            
               Podľa uskutočnených konzultácií je schopnosť požiarnej ochrany dosiek na báze dreva, ako aj vnútorných a vonkajších obkladov stien a stropov z rastlého dreva v rámci klasifikácie stanovenej v rozhodnutí 2000/367/ES dostatočne preukázaná. Z tohto dôvodu možno bez toho, aby bolo potrebné ďalšie skúšanie, predpokladať, že schopnosť požiarnej ochrany týchto výrobkov dosahuje určité triedy parametrov, ako sú definované vo vyššie uvedenom európskom systéme klasifikácie, ak sa používajú na obklady stien a stropov.
            
            
               Návrh nariadenia je v súlade so zásadou proporcionality. Výsledkom je zmiernenie určitých povinností stanovených v nariadení (EÚ) č. 305/2011, pokiaľ ide o skúšanie výrobkov v rozsahu jeho pôsobnosti.
            
            
               DELEGOVANÉ NARIADENIE KOMISIE (EÚ) č. …/…
            
            
               z 16. 7. 2014
            
            
               o podmienkach klasifikácie, bez skúšania, dosiek na báze dreva podľa normy EN 13986, ako aj vnútorných a vonkajších obkladov stien a stropov z rastlého dreva podľa normy EN 14915, pokiaľ ide o ich schopnosť požiarnej ochrany, ak sa používajú na obklady stien a stropov.
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS
                  3
               , a najmä na jeho článok 27 ods. 5,
            
            
               keďže:
            
            
               (1)Systém klasifikácie parametrov stavebných výrobkov, stavebných prác a ich častí vzhľadom na ich požiarnu odolnosť bol prijatý rozhodnutím Komisie 2000/367/ES.
                  4
                Dosky na báze dreva, na ktoré sa vzťahuje harmonizovaná norma EN 13986, ako aj vnútorné a vonkajšie obklady stien a stropov z rastlého dreva, na ktoré sa vzťahuje harmonizovaná norma EN 14915, patria medzi stavebné výrobky, na ktoré sa vzťahuje uvedené rozhodnutie.
            
            
               (2)Skúšky preukázali, že tieto výrobky majú stabilné a predvídateľné parametre, pokiaľ ide o schopnosť ich požiarnej ochrany, ak sa používajú na obklady stien a stropov za predpokladu, že výrobky spĺňajú určité podmienky, ktoré sa týkajú hustoty dreva a hrúbky dosiek, ako aj vnútorných a vonkajších obkladov stien a stropov. 
            
            
               (3)Dosky na báze dreva, na ktoré sa vzťahuje harmonizovaná norma EN 13986, ako aj ako aj vnútorné a vonkajšie obklady stien a stropov z rastlého dreva, na ktoré sa vzťahuje harmonizovaná norma EN 14915 by sa preto mali považovať za spĺňajúce triedy parametrov týkajúcich sa schopnosti požiarnej ochrany stanovených v rozhodnutí 2000/367/ES o uvedených podmienkach bez toho, aby bolo potrebné ďalšie skúšanie,
            
            
               PRIJALA TOTO NARIADENIE:
            
            
               Článok 1
            
            
               Dosky na báze dreva, na ktoré sa vzťahuje harmonizovaná norma EN 13986, ako aj vnútorné a vonkajšie obklady stien a stropov z rastlého dreva, na ktoré sa vzťahuje harmonizovaná norma EN 14915, ktoré spĺňajú podmienky stanovené v prílohe, sa bez skúšania považujú za spĺňajúce triedy parametrov uvedené v prílohe, ak sa používajú na obklady stien a stropov. 
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 16. 7. 2014
            
         
         
            
               
                     Za Komisiu
               
               
                     predseda
                     José Manuel BARROSO
               
            
         
         
            
                  
                     (1)
                  
                        Ú. v. EÚ L 88, 4.4.2011, s. 5.
               
               
                  
                     (2)
                  
                        Ú. v. ES L 133, 6.6.2000, s. 26.
               
               
                  
                     (3)
                  
                        Ú. v. EÚ L 88, 4.4.2011, s. 5.
               
               
                  
                     (4)
                  
                        Rozhodnutie Komisie 2000/367/ES z 3. mája 2000, ktoré vykonáva smernicu Rady 89/106/EHS s ohľadom na klasifikáciu požiarnej odolnosti stavebných výrobkov, stavebných prác a ich častí (Ú. v. ES L 133, 6.6.2000, s. 26).
               
            
      
    ---documentbreak--- 
      
         
         
            
               PRÍLOHA
            
            
            
                     
                        Výrobok2)
                     
                  
                  
                     
                        Norma EN na výrobky
                     
                  
                  
                     
                        Podrobnosti o výrobku3)
                     
                  
                  
                     
                        Minimálna priemerná hustota (v kg/m3)
                     
                  
                  
                     
                        Minimálna hrúbka (v mm)
                     
                  
                  
                     
                        Trieda K1)
                        
                  
               
                     
                        Lisovaná drevitá doska
                     
                  
                  
                     
                        EN 13986
                     
                  
                  
                     
                        s perom a drážkou alebo bez nich5)
                     
                  
                  
                     
                        800
                     
                  
                  
                     
                        9
                     
                  
                  
                     
                        K2 104)
                     
                  
               
                     
                        Doska OSB
                     
                  
                  
                     
                        EN 13986
                     
                  
                  
                     
                        s perom a drážkou alebo bez nich6)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 104)
                     
                  
               
                     
                        Drevotriesková doska
                     
                  
                  
                     
                        EN 13986
                     
                  
                  
                     
                        s perom a drážkou7)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 103)
                     
                  
               
                     
                        Drevotriesková doska
                     
                  
                  
                     
                        EN 13986
                     
                  
                  
                     
                        s perom a drážkou alebo bez nich6)
                     
                  
                  
                     
                        600
                     
                  
                  
                     
                        12
                     
                  
                  
                     
                        K2 104)
                     
                  
               
                     
                        Preglejka
                     
                  
                  
                     
                        EN 13986
                     
                  
                  
                     
                        s perom a drážkou alebo bez nich6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 104)
                     
                  
               
                     
                        Dosky z masívneho dreva
                     
                  
                  
                     
                        EN 13986
                     
                  
                  
                     
                        s perom a drážkou alebo bez nich6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 104)
                     
                  
               
                     
                        Drevotriesková doska
                     
                  
                  
                     
                        EN 13986
                     
                  
                  
                     
                        s perom a drážkou8)
                     
                  
                  
                     
                        600
                     
                  
                  
                     
                        25
                     
                  
                  
                     
                        K2 30
                     
                  
               
                     
                        Doska OSB
                     
                  
                  
                     
                        EN 13986
                     
                  
                  
                     
                        s perom a drážkou8)
                     
                  
                  
                     
                        600
                     
                  
                  
                     
                        30
                     
                  
                  
                     
                        K2 30
                     
                  
               
                     
                        Preglejka
                     
                  
                  
                     
                        EN 13986
                     
                  
                  
                     
                        s perom a drážkou8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Dosky z masívneho dreva
                     
                  
                  
                     
                        EN 13986
                     
                  
                  
                     
                        s perom a drážkou8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Dosky z masívneho dreva
                     
                  
                  
                     
                        EN 13986
                     
                  
                  
                     
                        s perom a drážkou9)
                     
                  
                  
                     
                        450
                     
                  
                  
                     
                        53
                     
                  
                  
                     
                        K2 60
                     
                  
               
                     
                        Drevené podlahoviny a dosky a obklady z prírodného dreva
                     
                  
                  
                     
                        EN 14915
                     
                  
                  
                     
                        s perom a drážkou10)
                     
                  
                  
                     
                        450
                     
                  
                  
                     
                        15
                     
                  
                  
                     
                        K2 104)
                     
                  
               
                     
                        Drevené podlahoviny a dosky a obklady z prírodného dreva
                     
                  
                  
                     
                        EN 14915
                     
                  
                  
                     
                        s perom a drážkou10)
                     
                  
                  
                     
                        450
                     
                  
                  
                     
                        27
                     
                  
                  
                     
                        K2 30
                     
                  
               
                     
                        Drevené podlahoviny a dosky a obklady z prírodného dreva
                     
                  
                  
                     
                        EN 14915
                     
                  
                  
                     
                        s perom a drážkou11)
                     
                  
                  
                     
                        450
                     
                  
                  
                     
                        2 x 2712)
                     
                  
                  
                     
                        K2 60
                     
                  
               
               1)
                     Trieda stanovená v rozhodnutí 2000/367/ES.
            
            
               2)
                     Namontované priamo na akýkoľvek podklad bez vzduchovej medzery.
            
            
               3)
                     Spoje s pravouhlými stranami alebo spoje na pero a drážku, s rovnakou hrúbkou, akú má drevený výrobok, a bez medzier.
            
            
               4)
                     K1 10 pre podklady ≥ 300 kg/m3
            
            
               5)
                     Minimálna dĺžka klinca bez hlavičky 40 mm a rozostup maximálne 100 mm.
            
            
               6)
                     Minimálna dĺžka skrutky 30 mm a rozostup maximálne 200 mm.
            
            
               7)
                     Minimálna dĺžka skrutky 30 mm a rozostup maximálne 150 mm.
            
            
               8)
                     Minimálna dĺžka skrutky 50 mm a rozostup maximálne 200 mm.
            
            
               9)
                     Minimálna dĺžka skrutky 75 mm a rozostup maximálne 200 mm.
            
            
               10)
                     Minimálna dĺžka klinca 60 mm a rozostup maximálne 600 mm.
            
            
               11)
                     Minimálna dĺžka klinca 50 mm (v každej vrstve) a rozostup maximálne 600 mm.
            
            
               12)
                     Obe vrstvy sa montujú v pozdĺžnom smere vrstiev, ktoré sú navzájom kolmé.